Coronavirus în România LIVE  16 septembrie. Record absolut – 1.713 cazuri raportate în ultimele 24 de ore. Bilanțul atinge 107.011.
La aproape 7 luni de la primul caz de COVID din România, am doborât astăzi un record nefericit. De la ultima informare transmisă de Grupul de Comunicare Strategică, au fost înregistrate 1.713 de cazuri noi.
Alte 1.713 de cazuri noi de COVID-19 au fost raportate în ultimele 24 de ore în România, fiind atins astfel un record absolut. Bilanțul a ajuns la 107.011. Cele mai multe noi îmbolnăviri – 1.504 – fuseseră raportate în 24 august.Distinct de cazurile nou confirmate, în urma retestării pacienților care erau deja pozitivi, 714 persoane au fost reconfirmate pozitiv.Alexandru Rafila, reprezentantul României la OMS spune că nu trebuie să ne panicăm."Vor exista întotdeauna zile în care se vor concentra mai multe cazuri pozitive și asta e una din ele. Vedem dacă e întâmplare sau trend, e foarte important. Al doilea comentariu pe care îl am este faptul că ne avem la jumătate lui septembrie și dacă se confirmă numărul de cazuri se datorează faptului ca în primele zile din septembrie mulți s-au întors din concendiu", a declarat Rafila.Până astăzi, au decedat 4.285 de persoane diagnosticate cu COVID-19În intervalul 15.09.2020 (10:00) – 16.09.2020 (10:00) au fost înregistrate 49 de decese (33 bărbați și 16 femei), ale unor pacienți infectați cu noul coronavirus, internați în spitalele din Alba, Arad, Argeș, Bacău, Bihor, Bistrița-Năsăud, Brăila, Buzău, Covasna, Dâmbovița, Dolj, Galați, Gorj, Hunedoara, Ialomița, Iași, Maramureș, Neamț, Prahova, Sălaj, Suceava, Tulcea, Vaslui, Vrancea și Municipiul București. Dintre acestea, 3 decese au fost înregistrate la categoria de vârstă 40-49 de ani, 4 decese au fost înregistrate la categoria de vârstă 50-59 ani, 16 decese la categoria de vârstă 60-69 ani, 15 decese la categoria de vârstă 70-79 ani și 11 decese la categoria de peste 80 de ani. Toate cele 49 de decese înregistrate sunt ale unor pacienți care au prezentat comorbidități.În unitățile sanitare de profil, numărul total de persoane internate cu COVID-19 este de 6.854.Dintre acestea, 471 sunt internate la ATI.Până la această dată, la nivel național, au fost prelucrate 2.136.544 de teste. Dintre acestea 25.991 au fost efectuate în ultimele 24 de ore, 16.542 în baza definiției de caz și a protocolului medical și 9.449 la cerere.De asemenea, de la ultima informare făcută de GCS, au fost raportate și rezultatele a 529 teste prelucrate anterior ultimelor 24 de ore și transmise până la data de 16 septembrie.Pe teritoriul României, 11.164 de persoane confirmate cu infecție cu noul coronavirus sunt în izolare la domiciliu, iar 5.782 de persoane se află în izolare instituționalizată. De asemenea, 37.206 persoane se află în carantină la domiciliu, iar în carantină instituționalizată se află 8 persoane.Datele referitoare la numărul persoanelor declarate vindecate sunt indisponibile la acest moment, urmare a unor actualizări tehnice în sistemul de raportare și în aplicația de centralizare a datelor. Aceste date vor fi comunicate în cel mai scurt timp posibil, imediat ce devin disponibile, precizează GCS.